[{"text_idx": "#000000", "text": "Sanktaj kunikloj en nia urbo Urawa"}, {"text_idx": "#000001", "text": "\u8981\u7d04(Resumo en la japana):\u3055\u3044\u305f\u307e\u5e02\u6d66\u548c\u533a\u306b\u306f\u3081\u3059\u3099\u3089\u3057\u3044\u795e\u793e\u304b\u3099\u3042\u308a\u307e\u3059\u3002\u30d2\u30f3\u30c8\u306f\u4eca\u5e74\u306e\u5e72\u652f\u306e\u3046\u3055\u304d\u3099(\u536f)\u3066\u3099\u3059\u3002\u3055\u3044\u305f\u307e\u306b\u6765\u308b\u3053\u3068\u304b\u3099\u3042\u308c\u306f\u3099\u53c2\u62dd\u306b\u7acb\u3061\u5bc4\u3063\u3066\u307f\u3066\u306f\u3044\u304b\u304b\u3099\u3066\u3099\u3057\u3087\u3046\u3002"}, {"text_idx": "#000002", "text": "Kiel s-ino ISIKAWA diris en antau\u0306a numero, en orientaj aziaj landoj c\u0302i-jaro estas la jaro de kuniklo. En antikva c\u0302ina tempo, la ciklo de dekdu jaroj estis elpensita kaj dekdu animaloj simbolis tion. Kuniklo estas unu el ili, la kvara animalo."}, {"text_idx": "#000003", "text": "Koncerne al tiu animalo ekzistas interesa loko en nia urbo Urawa. Tio estas la sanktejo \u201cCukinomija-j\u0302inj\u0302a (\u8abf\u795e\u793e)\u201d. J\u0302inj\u0302a-o estas sanktejo de s\u0302intoo, japana propra religio, kie sidas dioj devenaj el diversaj aferoj. Mi au\u0306das, ke oni povas trovi pli ol 200 miloj da j\u0302inj\u0302a-oj tra Japanio."}, {"text_idx": "#000004", "text": "En sanktejo, por atingi la domon, kie sidas dioj, ni pasas sub pordego kaj inter paraj statuoj de gardistoj. La pordego estas nomata \u201ctorii (\u9ce5\u5c45)\u201d. G\u0302i konsistas el du kolonoj kaj ornamita trabo. La gardistoj estas bravaj hundoj kutime. Ili estas nomataj \u201ckomainu (\u72db\u72ac)\u201d. La sanktaj hundoj gardas diojn."}, {"text_idx": "#000005", "text": "Antau\u0306 la sanktejo nin bonvenigas la gardistoj, kiuj estas en formo de kuniklo. Jes, c\u0302i-sanktejo estas gardita de c\u0302armaj kunikloj, ne bravaj hundoj. Malantau\u0306e kelkajn metrojn staras torii-pordego, kiu ne havas trabon. Ili ne estas ordinaraj. Cukinomija-j\u0302inj\u0302a estas rara sanktejo."}, {"text_idx": "#000008", "text": "En antikva tempo kolektejo por tributo al la centro de j\u0302inj\u0302a-oj, \u201cIse-j\u0302inguu (\u4f0a\u52e2\u795e\u5bae)\u201d, estis konstruita en tiu loko. La tributo estis nomata \u201ccuki (\u8abf)\u201d en la japana, kaj ankau\u0306 la luno estas vokata \u201ccuki (\u6708)\u201d same. La luno estas unu el objektoj de kredo por japanoj ekde pratempo. Tradicie japanoj imagas, ke sur la luno log\u0302as kunikloj. Formoj de nigraj partoj sur plena luno similas al kunikloj, c\u0302u ne? Poste la kolektejo farig\u0302is sanktejo. Popolo ligis du \u201ccuki\u201d-ojn kaj starigis gardistojn forme de kunikloj. La kialo, ke la pordego ne havas trabon, estas tre simpla. Lau\u0306 japana mito trabo de torii havas gravan signifon. Tamen, c\u0302ar por en-/el-porti tributaj\u0302ojn g\u0302i estas g\u0302ena, la trabo ne estas tie. Tial Cukinomija-j\u0302inj\u0302a estas rara sanktejo."}, {"text_idx": "#000009", "text": "C\u0302iujare en vespero de la 12a de decembro okazas granda festo kaj multaj urbanoj kolektig\u0302as. Aperas diversaj mang\u0302-budoj. Kiam mi estis knabo, mi antau\u0306g\u0302ojis la feston kaj venis kun miaj amikoj sur longa vojo bicikle."}, {"text_idx": "#000010", "text": "Urawanoj amas tiun sanktejon. Bonvolu viziti tie."}]